joelniklaus/EU_Wikipedias huggingface dataset:
Joakim Mæhle

Joakim Mæhle Pedersen (sündinud 20. mail 1997 Østervrås) on Taani jalgpallur, kes mängib paremkaitsjana Itaalia kõrgliiga klubis Atalanta ja Taani jalgpallikoondises.

Ta alustas klubikarjääri Taani klubis AaB, mille noorteakadeemiaga liitus ta 2009. aastal. Klubi põhimeeskonnas debüteeris ta Taani kõrgliigas 2016. aastal.

Aastatel 2017–2021 mängis ta Belgia kõrgliiga klubis KRC Genk. Hooajal 2018–19 tuli ta Genkiga Belgia meistriks.

2021. aasta jaanuaris siirdus ta 10 miljoni naelsterlingi eest Atalantasse, kellega sõlmis viieaastase lepingu.

Taani jalgpallikoondises tegi Mæhle debüüdi 5. septembril 2020 UEFA Rahvuste Liiga mängus Belgia vastu. Koondisekarjääri esimese värava lõi ta oma teises koondisemängus sama aasta 7. oktoobril Fääri saarte vastu.

Saavutused 
Genk
Belgia kõrgliiga: 2018–19

Taani jalgpallurid
KRC Genki jalgpallurid
Atalanta BC mängijad
Serie A mängijad
Sündinud 1997
Mount Pleasanti kalmistu

Mount Pleasanti kalmistu on üks Toronto suuremaid kalmistuid, kuhu on maetud arvukalt eestlasi.

Kalmistu projekteeris arhitekt Henry Engelhart, võttes eeskujuks Bostonis asuva Mount Aubum Cenetery. Mount Pleasanti kalmistu avati 4. novembril 1876. Kalmistul on üle 168 000 hauakoha ning see paikneb kahel pool elava liiklusega Mount Pleasant Roadi.

Esimesed 1944. Eestist põgenenud ja viimaks Torontosse jõudnud pagulastest ja nende järeltulijatest maeti Mount Pleasanti surnuaeda juba 1950. aastate keskel. Järgmise kümnendi lõpuks oli välja kujunenud piirkond, millesse paljud eesti pagulaspered hauaplatsi soetasid. Nii kujunes välja kvartal 46. Sinna on 1973. aastal püstitatud mälestusmärk lahkunud kaasmaalastele.

Viited

Välis-Eesti
Toronto
Kalmistud
Aigar Vaigu

Aigar Vaigu (sündinud 6. novembril 1984) on eesti füüsik ja teaduse populariseerija.

Ta on 2012. aastal Euroopa Ringhäälingute Liidu poolt maailma parimaks haridussaateks tunnistatud ETV noorte teadussaate "Rakett 69" saatejuht, kohtunik ja ülesannete koostaja ning teadusteatri Kvark asutaja.

Teadusteater Kvark
Aigar Vaigu asutatud teadusteater Kvark sai 2020. aastal riiklikult tunnustatud teaduse populariseerijaks (sai 2020. aastal Eesti teaduse populariseerimise auhinna – teise preemia parima uue algatuse eest teaduse ja tehnoloogia populariseerimisel).
Teater tegutseb kahes suunas:
 Top-KVARK on mõeldud täiskasvanutele, kes otsivad avastamisrõõmu, peavad lugu huumorist ega pelga etendusega kaasa mõelda. 
 Up-KVARK annab teadusteatri lasteetendusi, mille eesmärk on teha teaduslik sisu lastele mõistetavaks, pakkudes meelelahutuslikku elamust ka samal ajal ruumis viibivatele täiskasvanutele.

Eesti Televisiooni teadussaated

Ta on 2011. aastast ehk saatesarja algusest peale olnud üks ETV noorte teadussaate "Rakett 69" saatejuhte, kohtunikke ja võistlusülesannete koostajaid. Saatesari sai 2012. aastal Eesti teaduse populariseerimise peaauhinna kategoorias "Teaduse ja tehnoloogia populariseerimine audio-visuaalse ja elektroonilise meedia abil".

Septembrist 2019 on ta koos Merle Liivakuga üks ETV laste teadussaate "Magus molekul" saatejuhte. See saatesari tunnistati 2020. aasta Eesti parimaks teaduse populariseerijaks kategoorias "Teaduse ja tehnoloogia populariseerimine audio-visuaalse ja elektroonilise meedia abil".

Tunnustus
 2021 Valgetähe V klassi teenetemärk

Viited

Välislingid
 

Eesti füüsikud
Valgetähe V klassi teenetemärgi kavalerid
Sündinud 1984
Robin Gosens

Robin Everardus Gosens (sündinud 5. juulil 1994 Emmerich am Rheinis) on Saksamaa jalgpallur, kes mängib vasakpoolkaitsja või vasakkaitsjana Itaalia kõrgliiga klubis Milano Inter (laenul Atalantast) ja Saksamaa jalgpallikoondises.

2012. aastal liitus ta Hollandi klubiga SBV Vitesse, kuid klubi põhimeeskonnas tal mängida ei õnnestunud. Hooajal 2013–14 debüteeris ta Hollandi esiliiga klubis FC Dordrecht, kus ta mängis Vitessest laenul. Hooajal 2014–15 mängis ta FC Dordrechtiga Hollandi kõrgliigas. Aastatel 2015–2017 mängis Gosens Hollandi kõrgliigas Almelo Heraclese ridades.

2017. aasta juunis siirdus ta Atalantasse ning 2022. aasta jaanuaris laenule Interisse.

Saksamaa jalgpallikoondises debüteeris Gosens 3. septembril 2020 UEFA Rahvuste Liiga mängus Hispaania vastu.

Välislingid 

Saksamaa jalgpallurid
Atalanta BC mängijad
Serie A mängijad
Sündinud 1994
Martin Hinteregger

Martin Hinteregger (sündinud 7. septembril 1992 Sankt Veit an der Glanis) on Austria jalgpallur, kes mängib keskkaitsjana Saksamaa kõrgliiga klubis Eintracht Frankfurt ja Austria jalgpallikoondises.

Ta alustas klubikarjääri Salzburgi Red Bullis, mille noorteakadeemiaga liitus ta 2006. aastal. Klubi põhimeeskonnas debüteeris ta Austria kõrgliigas 2010. aastal.

Hooaja 2015–16 teises pooles mängis ta laenul Saksamaa kõrgliiga klubis Mönchengladbachi Borussia. 2016. aasta augustis sõlmis ta lepingu FC Augsburgiga. 2019. aasta jaanuaris läks ta Augsburgist laenule Eintracht Frankfurtiga, kellega sõlmis sama aasta juulis püsiva lepingu.

Austria jalgpallikoondises tegi Hinteregger debüüdi 19. novembril 2013 sõprusmängus USA vastu. Koondisekarjääri esimese värava lõi ta 5. septembril 2016 MM-i valikmängus Iisraeli vastu. Ta kuulus Austria koondisse 2016. aasta Euroopa meistrivõistlustel.

Saavutused 
Salzburgi Red Bull
Austria Bundesliga: 2011–12, 2013–14, 2014–15, 2015–16
Austria karikas: 2011–12, 2013–14, 2014–15, 2015–16

Austria jalgpallurid
Salzburgi Red Bulli mängijad
Mönchengladbachi Borussia mängijad
FC Augsburgi mängijad
Frankfurdi Eintrachti jalgpallurid
Bundesliga mängijad
Sündinud 1992
Mehhiko ansamblite loend

Siin loetletakse Mehhiko muusikaansambleid.

3Ball MTY
AK-7
Alacranes Musical
Allison
Amduscia
Antidoping
Banda Carnaval
Banda el Recodo
Banda Machos
Banda Maguey
Belanova
Big Spin
Botellita de Jerez
Café Tacuba
Caifanes
Camila
Canseco
Cartel de Santa
Chetes
Chikita Violenta
Control Machete
Cuarteto Latinoamericano
Delux
División Minúscula
El Azote
El Gran Silencio
Elefante
Flans
Fobia
Genitallica
Grupo Bryndis
Grupo Bronco
Grupo Climax
Grupo Exterminador
Guardianes Del Amor
Hello Seahorse!
Hocico
Inspector
Jaguares
Jeans
Jesse & Joy
K-Paz De La Sierra
Kabah
Kairo
Kalimba
Kinky
Kumbia Kings
La Castañeda
La Gusana Ciega
La Revolución de Emiliano Zapata
Le Butcherettes
Los Acosta
Los Baby's
Los Bukis
Los Caminantes
Los Claxons
Los Daniels
Los Dinos
Los Freddy's
Los Hooligans
Los Invasores de Nuevo León
Los Jaigüey
Los Mismos
Los Panchos
Los Temerarios
Los Tucanes de Tijuana
Los Tigres del Norte
Maná
Mariachi Vargas de Tecalitlán
Mexican Institute of Sound (Instituto Mexicano del Sonido)
Moderatto
Moenia
Molotov
Motel
Nikki Clan
Nortec Collective
OV7
Panteón Rococó
Patrulla 81
Panda
Plastilina Mosh
Playa Limbo
Radaid
Raza Obrera
RBD
Reik
Rey Pila
Sandoval
Selena y Los Dinos
Sentidos Opuestos
Sin Bandera
Son de Madera
Timbiriche
Volován
Yuridia

Ansamblid
 
Ansamblite loendid
Isle of Dogs

Isle of Dogs ('koerte saar') on poolsaar Inglismaal Ida-Londonis. Seda piirab kolmest küljest Thamesi jõgi ning põhjakaares dokk South Dock. Poolsaar hõlmab Tower Hamletsi linnaosa jagusid: Cubitt Towni, Millwalli ja Canary Wharfi. Ala on ajalooliselt olnud osa Poplarist. Kohalikus kõnekeeles kutsutakse seda alates 19. sajandist lihtsalt saareks, sest see on maismaaga ühenduses vaid kitsa maariba ja Blue Bridge'i nimelise silla kaudu. Poolsaare keskel paikneb dokk Millwall Dock.

Vaata ka
Greenwichi poolsaar
Rotherhithe'i poolsaar

Suurbritannia saared
London
Hochkönig

Hochkönig on mäerühm Austria Salzburgi liidumaal, kus asub kõrgeim mägi Berchtesgadeni Alpides (Hochkönig). Berchtesgadeni Alpid moodustavad osa Põhja-Lubjakivialpidest.

Asukoht 

Mäerühm asub Bischofshofeni linnast läänes, Salzburgi linnast 42 km otse lõunas. Hochkönig on ülejäänud Berchtesgadeni Alpidest ja täpsemalt Steinernes Meerist (Kivine meri) eraldatud Torscharte mäekuruga (2246 m). Tipp isa asub suure lubjakivilavamaa lõunaservas, mida katab "Übergossene Almi" liustik, kuid see liustik kahaneb praegu 6,2 % aastas ja tõenäoliselt kaob suhteliselt lähitulevikus.

Tipuplatoo serv on ümbritsetud peaaegu ringikujulise mäeahelikuga:

 Hochseiler, (2793 m)
 Lammkopf, (2844 m)
 Hochkönig, (2941 m)
 Großer Bratschenkopf, (2859 m)
 Kleiner Bratschenkopf, (2684 m)
 Torsäule, (2587 m)
 Schoberköpfe, (2707 m, 2630 m ja 2663 m)
 Floßkogel, (2437 m)
 Eibleck, (2354 m)
 Hohes Tenneck, (2455 m)

Galerii

Vaata ka 

 Bischofshofen
 Salzburg
 Berchtesgadeni Alpid
Mihhail Moissejev

Mihhail Aleksejevitš Moissejev (vene keeles Михаил Алексеевич Моисеев; sündinud 22. jaanuaril 1939 Amuuri oblastis) on Venemaa sõjaväelane (armeekindral).

Sõjaväekarjäär
Moissejev lõpetas 1972. aastal Frunze-nimelise Sõjaväeakadeemia ja 1982. aastal Vorošilovi-nimelise NSV Liidu Relvajõudude Kindralstaabi Sõjaväeakadeemia.

Ta oli aastatel 1987–1988  Kaug-Ida sõjaväeringkonna juhataja ning 1988–1991 NSV Liidu kaitseministri esimene asetäitja ja NSV Liidu Relvajõudude Kindralstaabi ülem. Augustiputši ajal (19.–21. august 1991) toetas ta kaitseminister Dmitri Jazovit, kes kuulus võimu enda kätte haaranud Riikliku Erakorralise Seisukorra Komitee (GKTšP) koosseisu. Pärast putši läbikukkumist ja Jazovi vahistamist ööl vastu 22. augustit Vnukovo lennujaamas määrati Moissejev kaitseministri kohusetäitjaks, kuid ööpäev hiljem vabastati ta nii kohusetäitja kui ka kindralstaabi ülema kohustest. 

Novembris 1991 saadeti Moissejev erru, kuid 1999. aastal kutsuti tagasi. Ta töötas 1999–2008 Venemaa Föderatsiooni Relvajõudude Kindralstaabis juhtivinspektorina ja alates 2008. aastast on ta Venemaa Föderatsiooni Kaitseministeeriumi peainspektsiooni peainspektor.

Poliitika
Moissejev oli aastatel 2011–2016 Venemaa Riigiduuma liige. 2018. aastal oli ta Venemaa presidendivalimistel Vladimir Putini usaldusisik.

Sõjaväelised auastmed
Moissejevi sõjaväelised auastmed: kindralmajor (1979), kindralleitnant (1984), kindralpolkovnik (1987), armeekindral (1989).

Tunnustus
2014 – Aleksander Nevski orden

Välislingid

Nõukogude Liidu armeekindralid
Venemaa kindralid
Venemaa poliitikud
Sündinud 1939
Kitzsteinhorn

Kitzsteinhorn on mägi Austrias Kesk-Ida-Alpide Kõrg-Tauerni mäestikus. See on Glockneri rühma osa. Kitzsteinhorni liustikud on populaarne suusapiirkond.

Mägi asub Alpide peaahelikust põhja pool, Salzburgi liidumaa Kapruni vallas. Esmakordselt ronis sellele 1828. aastal kohalik mägironija Johann Entacher.

Täna saab kergesti tippu jõuda, kasutades liustiku õhutrammi orujaamast 911 m kõrgusel; sellel on kõrgeim köisraudtee püloon maailmas, olles 113,6 m kõrge ja läbimõõduga 2,2 m. Ülemise jaama katusel on restoran ja panoraamne terrass, kõrgusel 3029 m merepinnast.

Suusapiirkond 

Suusatamine Kitzsteinhornil algas juba 20. sajandi alguses, kui Saksa ja Austria Alpiklubi rajas aastatel 1907–1909 mägihüti (Krefelder Hütte). Esimene köisraudtee alustas tegevust 1965. aasta detsembris ning see avas Schmiedingerkeesi ja Maurerkeesi liustikud, tehes neist esimesed liustiku suusanõlvad Austria Alpides. Sellest hoolimata peab kuurort tegelema keskkonnamõjude ja ülemaailmse liustike taandumisega.

1974. aastal (pärast 2,5 aastat ehitustöid rajada 3295 m pikkune tunnel) avati suurema läbilaskevõime saavutamiseks paralleelselt köisraudteega sõitmiseks maa-alune funikulöör. Selle funikulööriga juhtus 11. novembril 2000 Kapruni katastroof, milles hukkus 155 inimest. Funikulööri asendamiseks võeti 23. detsembril 2001 kasutusele 24-kohaline funitel Gletscherjet I. Järgmisel aastal järgnes gondeltõstuk Gletscherjet II, mis avati 19. oktoobril 2002.
Henri Drell

Henri Drell (sündinud 25. aprillil 2000 Tallinnas) on Eesti korvpallur, kes mängib NBA tütarliiga (NBA G League) klubis Windy City Bulls, ta mängib väikse ääre ja suure ääre positsioonil. Drell mängib ka Eesti meeste korvpallikoondises.

Henri Drell on 2,06 meetrit pikk ja kaalub 85 kilogrammi.

Karjäär 
Drell alustas mängimist Audentese spordiklubi ja BC Kalev/Cramo noortemeeskonnas. 15-aastaselt liitus Drell Audentese Spordigümnaasiumi / Noortekoondisega. 

1. juulil 2016 sõlmis ta lepingu Saksamaa meistriliiga klubiga Brose Bambergiga, kus ta mängis nii Brose Bambergis kui ka Baunach Young Pikesis. 

2019 aasta suvel Drell sõlmis lepingu Itaalia meistriliiga klubiga Victoria Libertas Pesaro. 

Veebruaris 2021 aitas Henri Drell oma meeskonna Victoria Libertas Pesaro Itaalia karikavõistluste finaali, kus kaotati AX Armani Exchange Olimpia Milaanole. Drell tunnustati karikafinaalide parimaks ründemängijaks. 

17. jaanuaril 2022 sõlmis Drell lepingu NBA tütarliiga meeskonnaga Windy City Bulls, mis on NBA klubi Chicago Bullsi ametlik tütarmeeskond. 

Henri Drell on mänginud Eesti U14, U16 ja U18 koondises.

Rahvuskoondis 
Drell tegi koondisedebüüdi 21. veebruaril 2019, kui alistati Serbia 71:70. Drell viskas 9 minutiga 4 punkti, tegi 2 vaheltlõiget ja andis ühe korvisöödu.

Viited 

Eesti korvpallurid
Sündinud 2000
Großes Wiesbachhorn

Großes Wiesbachhorn on mägi Austria Salzburgi liidumaal ja kõrgusega 3564 m (teistel andmetel 3570 m) kõrguselt kolmas Kõrg-Tauerni mäestiku tipp.

Selle täiesti eraldiseisev firniga kaetud tipp moodustab Fuschi/Kapruni aheliku peamise tipu ja on Alpi-kirjanduses sageli kui Großglockneri rivaal. Suur nõlv selle ida- ja kagupoolsel küljel langeb u. 2300 m Fuscher Achesse - üks suuremaid kõrguste erinevusi mäetipu ja orupõhja vahel Ida-Alpides. Alpinistliku tähendusega oli Franz Riegele ja Willo Welzenbachi esmatõus 15. juulil 1924 loodeküljelt (Nordwestwand). Nad olid esimesed, kes kasutasid abistamiseks jäänaelu (Eisnägel); nendest arenesid hiljem välja tänapäeval kasutatavad jääkruvid. Loodesein oli üks klassikalisi jääseinu Ida-Alpides; kuid jää on nüüdseks sulanud.

Asukoht ja ala 

Großes Wiesbachhorn on peaaegu täielikult liustikest ümbritsetud. Põhjas on Wielingerkees, kirdes voolab Sandbodenkees idasuunas ja alla Sandbodenile ja edasi Fuscher Achesse. Lõunas asub Teufelsmühlkees ja läänes Kaindlkees. Oluline naabermägi põhjas, mida eraldab Sandbodenscharte tuulevlõhe (3211 m), on Kleines Wiesbachhorn (3286 m). Edelas, teisel pool Wielingerschartet (3265 m), Kaindlkeesi ja Teufelsmühlkeesi liustike vahel asub kaks tippu, Hinterer Bratschenkopf ja Vorderer Bratschenkopf (vastavalt 3413 ja 3401 m). Läänes langeb maapind Mooserbodeni veehidlani, idas Fuscher Tali. Lähim oluline asula on Fusch an der Großglocknerstraße, linnulennult u. 10 km põhjas.

Mäkketõusud 

Algselt Fuschi talunike poolt 18. sajandi lõpus kasutatud marsruuti kasutatakse tänapäeval harva. See kulgeb Ferleitenist ja võtab 3,5 tundi jõuda Schwarzenbergi hütini ning siit veel 4 tundi Bratschenkopfi tippudest mööda Horni tippu. Tavaline tänapäevane mäkketõusude alguspunkt on Heinrich Schwaiger Haus. Sealt kulgeb tavapärane marsruut üle Oberen Fochezkopfi ja piki Kaindlgrati harja tipuni u. 3 tundi. Teekonna keskmises osas on 35° kaldega firniserv (Firnschneide), kaljulõigud on hinnatud UIAA I raskuskategooriaks. Klassikalised marsruudid üle 500 m kõrguse loodeseina nõuavad jääl ronimise oskusi, mis on võimelised toime tulema kuni 60° tõusudega.
Kaspar Treier

Kaspar Treier (sündinud 19. septembril 1999 Tartus) on Eesti korvpallur, kes mängib Itaalia meistriliiga (LBA SerieA) klubis Dinamo Sassari, ta mängib suure ääre positsioonil. Treier mängib ka Eesti meeste korvpallikoondises.

Treier on 204 cm pikk ja kaalub 105 kg.

Karjäär 
Treier alustas mängimist Erkmaa korvpallikoolis ja liitus 15-aastaselt PMS Torino korvpallimeeskonnaga. 

2017. aastal sõlmis ta lepingu Itaalia esiliigas mängiva Poderosa Montegranaroga. 2019. aasta juulis sõlmis Treier lepingu teise Itaalia esiliiga klubiga Basket Ravenna.

3. juulil 2020 sõlmis Kaspar Treier kolmeaastase lepingu Itaalia meistriliiga tiimiga Dinamo Sassari, kes mängib ka Fiba Meistrite liigas.

Kaspar Treier on mänginud Eesti U16 koondises ja U18 koondises.

Viited 

Eesti korvpallurid
Sündinud 1999
Suur-Jõe tänav

Suur-Jõe tänav on tänav Pärnus.

Tänav algab Vingi tänavalt, kulgeb üldiselt kagusse ja lõpeb Papiniidu tänaval. Suur-Jõe ristub veel Vanapargi (paremalt), Väike-Jõe (vasakult), Väike-Sepa (paremalt), 3. Jõe (vasakult), Henno (paremalt), Kalamehe (paremalt), 4. Jõe (vasakult), Sillutise (paremalt), Pilli (vasakult), Rähni (paremalt), Liiva, Suur-Veski (paremalt), Kastani, Kastani põik (vasakult), Vikerkaare (vasakult), A. H. Tammsaare puiestee (paremalt), Mere (paremalt) ja Lao (vasakult) tänavaga.

Suur-Jõe tänav külgneb ka Annemõisa pargi, Waldhofi pargi ja Alevi kalmistuga.

Tänava pikkus on ligikaudu 3 kilomeetrit.

Nimi 
Tänava ajalooline saksakeelne nimi on Bachstraße.

Ajalugu 
Suur-Jõe tänavat mööda viis Pärnu linna ja sadamasse kitsarööpmeline Valga–Ruhja–Pärnu raudtee. Raudtee võeti üles 1970. aastatel, kui avati Pärnu–Mõisaküla laiarööpmeline raudteelõik, mis Pärnu kesklinna enam ei ulatunud.

Suur-Jõe tänava lõpuosa läbib ajaloolist tööstuspiirkonda, kus asusid H. G. Schmidti tööstuskompleks ja Waldhofi tselluloosivabrik.

2021. aastal pikendati Suur-Jõe tänavat Papiniidu tänavani.

Hoonestus 

 Suur-Jõe 31 – piirkonna üks vanemaid elamuid

 Suur-Jõe 46 – heimatstiilis villa

Viited 

Pärnu tänavad
Kõmmeldumine

Kõmmeldumine on puidu ristlõike kuju muutumine kuivamisel, mis on põhjustatud kokkukuivamise erinevustest radiaal- ja tangentsiaalsuunas. Seetõttu muutub saematerjal kuivamise käigus ebakorrapäraseks. Kõmmeldumine sõltub aastarõngaste suunast puidus.

Vaata ka 

 puidurike
 metsanduse mõisteid
 puit
 palk

Puit
Kõverus (metsandus)

Kõverus on palgi keskjoone kõrvalekalle palgiotste keskkohtade vahele tõmmatud mõttelisest sirgjoonest. Liiga kõver palk ei sobi saematerjaliks. Kõverus võib olla ühe- või mitmesuunaline, vastavalt liht- või liitkõver.

Vaata ka 

 metsanduse mõisteid
 puidurike
 palk
 saematerjal

Viited 
Puit
Liiva tänav (Pärnu)

Liiva tänav on tänav Pärnus.

Tänav algab Pärnu jõe kaldalt ja kulgeb algul edelasse, kuid peale Kooli tänavaga ristumist suundub kagusse. Liiva tänav lõpeb ristumisel Suur-Kuke tänavaga. Liiva ristub veel Suur-Jõe, Suur-Veski, Koidu (paremalt), Väike-Veski, Riia maantee, Kooli ja Väike-Kuke (paremalt) tänavaga.

Tänav on ligikaudu 900 meetrit pikk. Väike-Kuke ja Suur-Kuke vahelisel lõigul on tänav ühesuunaline. Sellel lõigul on võimalik sõita vaid Suur-Kuke tänava suunas.

Nimi 
Liiva tänava ajalooline saksakeelne nimi oli Sandstraße.

Ajalugu 
Liiva tänav on olnud ajalooliselt väga oluline tänav, kuna tänava otsast viis paat jõe teisele kaldale Räämale. Aastatel 1915–1923 asus Liiva tänava ja jõe vastaskalda vahel Vene sõjaväe ujuvsild.

Viited 

Pärnu tänavad
Kregor Hermet

Kregor Hermet (sündinud 9. juunil 1997 Tallinnas) on Eesti korvpallur.

Kregor Hermet on 2,04 meetrit pikk ja kaalub 98 kilogrammi.

Karjäär 
Hermet alustas mängimist Audentese spordiklubis noortevõistlusi ja Audentese SG/Noortekoondises kus tegi ka oma debüüdi kunagises Eesti Korvpalli Meistriliigas. 2014. aastal mängis Hermet Kohila/Eesti Telekom meeskonnas, seejärel aastal 2015 naasis Audentese SG/Noortekoondise võistkonda.

2016. aastal sõlmis ta lepingu Hispaania esiliiga klubiga Forca Lleida.

2018 aasta suvel naasis Hermet kodumaale ja sõlmis lepingu Tartu Ülikooli korvpallimeeskonnaga.

Pärast kahte head hooaega Tartus, sõlmis Hermet 2020. aasta suvel lepingu Eesti esiklubiga BC Kalev/Cramoga. Hermet võitis 2020. aasta sügisel BC Kalev/Cramoga PAF Superkarika ja heade esituste eest premeeriti teda Superkarika resultatiivseima mängija tiitliga.

Hermet esindab ka Eesti meeste korvpallikoondist.

Viited 

Eesti korvpallurid
Sündinud 1997
Kellapid

"Kellapid" on Eestis toodetud komöödiaseriaal.

Seriaali stsenarist on Mart Juur.

Seriaali esimene jagu oli TV 3 eetris 6. oktoobril 2016. Kokku on olnud sarja ühe hooaja jooksul eetris 11 jagu.

Sisututvustus 
Seriaal räägib Endel Kellapi (Ago Anderson) igapäevaelust. Endel elab tagasihoidlikus korteris Mustamäel koos oma emaga (Raivo E. Tamm). Suures paneelmajas on aga ka hulgaliselt teisi värvikaid elanikke, kellega perekond Kellapid on sunnitud igapäevaselt suhtlema.

Vastukaja

Kriitikute hinnang 
Õhtulehe veebiväljaandes arvustas teletoimetaja Keit Paju seriaali avajagu: "Üks asi, mis sarja juures veidi imelik tundus oli see, et seda reklaamiti kui kogupere komöödiasarja, kuid juba esimeses osas toodi ekraanile teemad nagu kaalu langetamine, homod ja seks."

Publiku hinnang 
Õhtuleht korraldas novembris 2016 oma lugejate seas küsitluse, millele vastanutest koguni 57% arvas, et "Kellapid" on tollal eetris olnud Eesti teleseriaalidest halvim. Hoolimata tugevast kriitikast oli saatel suhteliselt palju vaatajaid. Kantar Emori andmetel oli oktoobris 2016 TV3e vaadatumate saadete seas “Kellapid” kümnendal kohal, 79 000 vaatajaga.

Tegelased ja osatäitjad

Peategelased  

 Endel Kellap (Ago Anderson)

 Endli ema (Raivo E. Tamm)
 Leili (Merle Palmiste)
 korteriühistu esimees (Jan Uuspõld)
 Veroonika (Kaisa Selde)
 Reporter Pähkel (Kait Kall)

Kõrvaltegelased  

 Balletitantsija (Kenert Karu)
 Balletitantsija (Marko Visnapuu)
 Kilpkonn Kilbu (Hellar Krabi)

Viited
Glemmtal

Glemmtal ("Glemmi org") Austria Salzburgi liidumaal on laias laastus 30 km pikk Saalachi jõe ülemjooksu org. See kuulub Põhja-Pinzgau piirkonda ja eraldab Kitzbüheli Alpe ida-lääne suunas. Selle peamine asula on Saalbachi küla Zell am See ringkonnas.

Saalbach voolab läbi oru ülemise 10 km, mille suurim peavool Schwarzenbach langeb u 1800 m kõrguselt merepinnast Geißsteini, Tristkogeli ja Spieleckkogeli mäe vahelt. Pärast ühinemist mitme oja ja Voglalpgrabeni kärestikuga voolab see kui Saalbach läbi Hinterglemmi (Hinterglemmi org), kust suunduvad mitmed suve- ja talvemarsruudid põhja poole Saalachi oru harjateele (Saalachtaler Höhenweg) ja lõuna poole Pinzgau harjateele (Pinzgauer Höhenweg). Schwarzachengrabeni suubumiskoha lähedal asuvad mitmed hajutatud asulad ja lõunapoolses orupõhjas asub Loodusesõpradele kuuluv Karl Renner Haus.

Mitu kilomeetrit allavoolu org laieneb ja ulatub tuntud Saalbach-Hinterglemmi suusapiirkonda ja Saalbachi külla, kust alates kutsutakse Saalbachi Saalachiks ja orgu Alumiseks Glemmi oruks (Vorderglemmtal). Seal suubub põhjast Spielbergbach ja algab ka mitu suvist mägirada, sealhulgas rada Schattbergi. Sealt kulgeb org 15 km suhteliselt sirgelt ja otse itta. 

Org lõpeb Viehhofeni lähedal, Zelli järvest põhja pool, Saalach pöörab põhja ja org laieneb mitme kilomeetrini, moodustades Saalfeldeni linna ümber nõo.
Leoganger Ache

Leoganger Ache on jõgi Austria Salzburgi liidumaal, Saalachi vasakpoolne lisajõgi.

Leonganger Ache voolab samanimelises orus (Leoganger Tal). See saab alguse Tirooli piiri lähedalt Hüttenist Leogangi vallas kõrgusel 960 m, kui kokku voolavad:

 Schwarzleobachi oja, mis voolab edelast Spielberghorni mäe alt Kitzbüheli Alpides (Saalbachist põhjas), saades alguse Spielbergtörlilt u. 1600 m kõrguselt
 Grießneri oja, mis voolab alla Grießeni kurult 970 m kaugusel Grießenseest ja Grießener Moorist.

See voolab läänest itta ja on u. 15 km pikk, lisaks Schwarzleobach 22 km.

Pool teed läbib see Leogangi valda. Leogangi org langeb vabalt ja laugelt Saalfeldeni nõkku. Saalfeldenist loodes Uttenhofenis suubub Leoganger Ache Saalachisse; kolmandana ühineb siin Urslau oja.

Selle põhjapoolsed, parempoolsed lisajõed koosnevad mitmest mägiojast, mis tulevad Leogangi mägede lubjakivimassiivist (Grießbach ja Weissbach suubuvad Grießneri ojja, Birnbach Birnhornilt suubub Leogangi juures ja Weissbach Eckingi juures). Kiltkivialpidest on peamised ojad Schwarzbach (koos Dunkelkendlbachiga Asitzist ja Klammbachiga Halderbergkogelist).

B 164 Hochkönig Straße (mis tuleb Bischofshofenist Dienten am Hochkönigi ja Saalfeldeni kaudu) kulgeb piki Leogangi orgu üle Grießeni kuru ja Fieberbrunni kaudu Sankt Johann in Tirolisse – see on ainus Austria-sisene ühendus Tiroolist itta, mis ei ületa Kõrg-Alpi kuru, kuid on seotud Salzburgiga ka Deutsches Ecki liiklussõlme kaudu.
Vladimir Zuikov

Vladimir Zuikov (vene Владимир Николаевич Зуйков; 27. jaanuar 1935 Moskva – 25. veebruar 2021 Moskva) oli vene multifilmide kunstnik-lavastaja ja raamatute illustraator.

Lõpetas Potjomkini-nimelise Moskva Linna Pedagoogilise Instituudi.

Vladimir Zuikov töötas 1967. aastast surmani Sojuzmultfilmis. 

Tema esimeseks tööks oli 1968. aastal Fjodor Hitruki lavastatud "Film, film, film". Vladimir Zuikov on tuntud Sojuzmultfilmis toodetud Karupoeg Puhhi-teemaliste multifilmide kunstnik-lavastajana (koos Eduard Nazaroviga). Tema lavastatud multifilmide seas on "Karupoeg Puhh", "Karupoeg Puhh läheb külla", "Karupoeg Puhh ja toimekas päev", "Lugu kaliif toonekurest", "Kass kes oskas laulda", "Lõvi ja härg" jt. Kokku oli ta tegev üle 30 multifilmi juures.

Vladimir Zuikov illustreeris paljude tuntud autorite loomingut, mis vene keeles ilmusid. Nende autorite seas on Alan Alexander Milne, Kir Bulõtšev, Astrid Lindgren, Grigori Oster, Otfried Preußler, Oscar Wilde ja Annie M. G. Schmidt.  

Aastast 2002 oli ta ka Riikliku Kinematograafia Ülikooli õppejõud.

Vladimir Zuikov suri COVID-19 põhjustatud tüsistustesse 25. veebruaril 2021, olles 86-aastane.

Viited

Välislink
 

Venemaa filmilavastajad
Venemaa kunstnikud
Illustraatorid
Sündinud 1935
Surnud 2021
Schmittenhöhe

Schmittenhöhe on mägi Kitzbüheli Alpide idaserval. See on ringkonnakeskuse Zell am See kohalik mägi, kuhu Adolf Bleichert & Co ehitas 1927. aastal köisraudtee, mis viib tippu. Köisraudtee süsteemi on sellest ajast mitu korda uuendatud. Schmittenhöhe tipust avaneb hea vaade enam kui 30 kolmetuhandesele tipule, samuti Zelli järvele, jõeorule ja kogu Saalachi orule.

Schmittenhöhel on talispordirajad. Schmittenhöhelt võib paraplaaniga teha arvukalt kauglende Pinzgau piirkonda, mille sirge ida-lääne suund võimaldab pikki lende teha.
Reiter Alm

Reiter Alpe (ka Reiter Alm või Reither Steinberge) on mäestik Berchtesgadeni Alpides, nimetatud Reiti küla järgi. See asub Saksa–Austria piiril Baieris Saksamaal ja Salzburgis Austrias.

Suuremad tipud on:

 Stadelhorn (2286 m)
 Großes Häuselhorn (2284 m)
 Wagendrischelhorn (2251 m)
 Schottmalhorn (2045 m) 
 Großer Weitschartenkopf (1979 m) 
 Edelweißlahnerkopf (1953 m)
Wildkogel

Wildkogel on 2224 m kõrge rohune mägi Kitzbüheli Alpides Austria Salzburgi liidumaal. See asub Salzachi jõe orust ning Neukirchenist ja Brambergist põhja pool.

Wildkogelhaus (ehitatud 1898. aastal) 2005 m kõrgusel võib majutada kuni 100 külalist (restoranid, saun ja disko). Siit algab 14 km pikk kelgurada.

Talviti on seal suur suusapiirkond, kus on 55 km hooldatud suusaradu, 45% sinised, 40% punased ja 15% mustad. Kõrgeim tõstuk viib reisijad 2150 m kõrgusele. Seal on 6-kohaline trossteetõstuk vahepeatustega, 6-kohaline tooltõstuk, kaks 4-kohalist tooltõstukit, üks topelt tooltõstuk, viis lift-e ja neli T-bar tõstukit. Laskuda on võimalik Neukirchenisse (1300 m, pikkus 5 km) ja Brambergi (pikkus 14 km).

Mäel asub pikim rada ("Pinzga") Salzburgi liidumaal, 200 km.

Suviti on palju matkamisvõimalusi (kõrgusmatkamine). Wildkogel pakub jalgrattasõitu maastikujalgratastele ( "Bike-Arena") ja ka igal aastal peetaval Transalpil osalejad peavad ületama. Mägi on ka populaarne paraplaaniga murdmaalendude alguspunkt, kuna Pinzgau on termiliselt väga töökindel.
Berliini loss

Berliini loss (saksa keeles Berliner Schloss, ametlikult Königliches Schloss 'kuninglik loss') on hoone Berliinis Spreeinselil. Loss hävis Teises maailmasõjas ning see rekonstrueeriti aastatel 2013–2020.

Ajalugu

Loss oli Hohenzollernite dünastia peamiseks residentsiks aastatel 1443–1918. Brandenburgi kuurvürsti ja markkrahvi Friedrich I käsul ja Andreas Schlüteri kavandite järgi laiendati olemasolevat ehitist aastatel 1689–1713, pärast mida peeti lossi preisi barokkarhitektuuri suurteoseks. Kuningaloss oli üks Berliini suurimaid hooneid ja kujundas linnapilti oma 60 meetrit kõrge kupliga. 

Teise maailmasõja liitlasvägede pommitamise käigus kannatada saanud ehitise lammutasid Ida-Saksamaa võimud 1950. aastal. Hiljem ehitati samasse paika Vabariigi palee. Pärast Saksamaa taasühinemist ning mitmekümne aasta pikkust arutelu lammutati modernistlik palee aastatel 2006–2008. Berliini loss ehitati taas üles ning sinna asus sarnaselt piirkonda ilmestavatele muuseumidele ka Humboldt Forum.

Vaata ka
Keiser Wilhelmi rahvusmonument 
Neuer Marstall

Viited

Välislingid

Berliini ehitised
Saksamaa lossid
Johan Mojica

Johan Andrés Mojica Palacio (sündinud 21. augustil 1992 Calis) on Colombia jalgpallur, kes mängib vasakkaitsjana Hispaania kõrgliigaklubis Villarreal ja Colombia jalgpallikoondises.

Ta alustas klubikarjääri Colombia klubis Academia, debüteerides 2011. aastal klubi meeskonnas Colombia esiliigas. 2012. aastal liitus ta samuti Colombia esiliigasse kuuluva Llanerosega. Colombia kõrgliigas mängis Mojica esmakordselt 2013. aastal Deportivo Cali ridades.

2013. aasta juulis läks Mojica Llanerosest laenule Hispaania kõrgliigaklubisse Rayo Vallecano. 2014. aasta juulis sõlmis ta Rayo Vallecanoga püsiva lepingu, kuid ta mängis seejärel kaks hooaega laenul Hispaania esiliigaklubis Valladolidi Real. Hooajal 2014–15 valiti Mojica Hispaania esiliiga hooaja sümboolsesse koosseisu. 2017. aasta jaanuaris läks ta laenule Gironasse, kellega tõusis ta Hispaania kõrgliigasse ja sõlmis seejärel 2018. aasta juunis klubiga püsiva lepingu.

2020. aasta septembris läks Mojica Gironast laenule Itaalia kõrgliigaklubisse Atalanta ja 2021. aasta jaanuaris Hispaania kõrgliigaklubisse Elche, kellega sõlmis sama aasta augustis püsiva, kolmeaastase lepingu.

2022. aasta septembris sõlmis ta nelja-aastase lepingu Villarrealiga.

Colombia jalgpallikoondises tegi Mojica debüüdi 26. märtsil 2015 sõprusmängus Bahreini vastu ja lõi selles mängus ka värava. Ta kuulus Colombia koondisse 2018. aasta maailmameistrivõistlustel.

Viited 

Colombia jalgpallurid
Rayo Vallecano mängijad
Valladolidi Reali mängijad
Girona FC mängijad
Elche CF mängijad
Atalanta BC mängijad
Villarreal CF mängijad
Serie A mängijad
La Liga mängijad
Sündinud 1992
Pööramishaak

Pööramishaak või pööramiskonks on metsaraie ja palkehituse tööriist, millega palki pööratakse. On olemas erinevat mõõtu pööramishaake, mida kasutatakse vastavalt palgi läbimõõdule, Eesti keskmist mõõtu palkide puhul piisab reeglina langetuslabida küljes olevast pööramishaagist.

Pööramishaaki läheb tarvis juba langetatud puu või palgi pööramisel, kui ka näiteks langetusel rippesse jäänud puu alla pööramisel.

Vaata ka 

 langetuslabidas
 metsanduse mõisteid
 palk
 metsaraie

Viited 
Metsaraie
Tööriistad
Langetuskiil

Langetuskiilude löömisel langetuslõikesse, takistatakse selle soovimatusse suunda vajumist, aidatakse puu langemisele kaasa ja vajadusel mõjutatakse langetussuunda.

Vaata ka 

 metsanduse mõisteid
 langetuslabidas
 langetamine
 metsaraie

Viited 
Metsaraie
Julius Raschdorff

Julius Carl Raschdorff (2. juuli 1823 Pless – 13. august 1914 Waldsieversdorf) oli saksa päritolu Berliini Tehnikaülikooli professor ja arhitekt, kelle projekteeritud ehitistest on tuntuim Berliini toomkirik.

Saksamaa arhitektid
Sündinud 1823
Surnud 1914
Rapla tänavate loend

Siin on loetletud Rapla tänavaid ja toodud nende pikkused.

A
Aasa tänav; 0,291 km
Aia tänav; 0,09 km
Alu tee; 0,468 km
Ao tänav; 0,291 km

E
Edela tänav; 0,189 km
Edela põik; 0,127 km
Eha tänav; 0,46 km
Ehitaja tänav; 0,205 km

H
Hariduse tänav; 0,576 km
Heina tänav; 0,783 km

J
Jaama tänav; 0,29 km
Jõe tänav; 1,075 km
Jõekaare tänav; 0,151 km
Jürna tänav; 0,535 km

K
Kadaka tänav; 0,055 km
Kalda tänav; 0,351 km
Karja tänav; 0,279 km
Kase tänav; 0,153 km
Kastani tänav; 0,73 km
Kauba tänav; 0,115 km
Keskkooli tänav; 0,634 km
Kevade tänav; 0,474 km
Kodu tänav; 0,190 km
Kohtu tänav; 0,391 km
Koidu tänav; 0,721 km
Kooli tänav; 0,288 km
Krookuse tänav; 0,15 km
Kuuse tänav; 0,215 km
Kuusiku tee; 0,67 km

L
Lasteaia tänav; 0,23 km
Laulu tänav; 0,319 km
Lehe tänav; 0,17 km
Lepa tänav; 0,115 km
Lepiku tänav; 0,475 km
Liiva tänav; 0,258 km
Lille tänav; 0,486 km
Linda tänav; 0,268 km
Loo tänav; 0,293 km
Lõuna tänav; 0,224 km

M
Mahlamäe tänav; 0,911 km
Metsa tänav; 0,515 km
Metsapargi tänav; 0,451 km
Metsavahi tänav; 0,079 km
Muruplatsi tänav; 0,159 km
Mäe tänav; 0,075 km
Männi tänav; 0,332 km
Märjamaa tee (28 Rapla-Märjamaa tee); 0,828 km

N
Nelgi tänav; 0,176 km
Niidu tänav; 0,14 km
Nurme tänav; 0,214 km
Nurmenuku tänav; 0,286 km

O
Olevi tänav; 0,075 km

P
Paju tänav; 0,237 km
Palli tänav; 0,291 km
Pargi tänav; 0,387 km
Piiri tänav; 0,32 km
Puukooli tänav; 0,229 km
Põllu tänav; 0,484 km

R
Ristiku tänav; 0,185 km
Rohu tänav; 0,133 km

S
Saare tänav; 0,315 km
Salu tänav; 0,519 km
Sauna tänav; 0,225 km
Savi tänav; 0,370 km
Side tänav; 0,432 km
Silla tänav; 0,615 km
Soo tänav; 0,222 km
Sulupere tänav; 0,85 km
Suve tänav; 0,439 km
Sügise tänav; 0,09 km

T
Taara tänav; 0,18 km
Tallinna maantee (osaliselt 15 Tallinn-Rapla-Türi tee); 2,95 km
Talve tänav; 0,215 km
Tammemäe tänav; 0,493 km
Telliskivi tänav; 0,50 km
Tulbi tänav; 0,37 km
Tutimäe tänav; 0,173 km

U
Uus tänav; 0,499 km

V
Vahe tänav; 0,075 km
Vahtra tänav; 0,39 km
Vee tänav; 0,085 km
Veetorni tänav; 0,291 km
Viljandi maantee (15 Tallinn-Rapla-Türi tee); 3,22 km
Välja tänav; 0,684 km
Väljataguse tänav; 0,55 km
Võsa tänav; 1,021 km

Ö
Ööbiku tänav; 0,566 km

Ü
Ülejõe tänav; 0,699 km

Rapla
Eesti tänavate loendid
Ezequiel Ponce

Ezequiel Ponce (sündinud 29. märtsil 1997 Rosarios) on Argentina jalgpallur, kes mängib ründajana Hispaania kõrgliiga klubis Elche.

Ta alustas klubikarjääri Argentina klubis Newell's Old Boys, mille põhimeeskonnas debüteeris ta Argentina kõrgliigas 2013. aasta oktoobris.

2015. aasta augustis sõlmis ta lepingu Itaalia kõrgliiga klubiga AS Roma. Hooajal 2015–16 mängis ta Roma noortevõistkonnas, kuid klubi põhimeeskonnas tal debüteerida ei õnnestunud. Hooajal 2016–2017 mängis ta Romast laenul Hispaania kõrgliiga klubis Granada, hooajal 2017–18 Prantsusmaa kõrgliiga klubis Lille'i ja 2018–19 Kreeka kõrgliiga klubis AEK Ateena. Kui Granadas ja Lille'is mängides lõi Ponce liigas mõlemal korral vaid kaks väravat, siis Ateena meeskonnas Kreeka kõrgliigas koguni 16 väravat.

2019. aasta juunis sõlmis Ponce lepingu Venemaa kõrgliiga klubiga Moskva Spartak. 2022. aasta jaanuaris läks ta sealt laenule Elchesse.

2017. aastal osales ta Argentina kuni 20-aastaste koondisega juunioride maailmameistrivõistlustel. 2020. aasta suveolümpiamängude jalgpalliturniiril osales ta Argentina olümpiameeskonna koosseisus.

Välislingid 

Argentina jalgpallurid
Granada CF mängijad
Lille OSC mängijad
Moskva Spartaki jalgpallurid
Elche CF mängijad
La Liga mängijad
Ligue 1 mängijad
Sündinud 1997
Riigipäevahoone

Riigipäevahoone (saksa keeles Reichstagsgebäude, ametlikult Deutscher Bundestag - Plenarbereich Reichstagsgebäude) on ajalooline ehitis Saksamaa pealinnas Berliinis, mille funktsiooniks oli keiserliku riigipäeva majutamine. See avati 1894. aastal ning täitis oma funktsiooni kuni 1933. aastani, mil see pärast süütamist tõsiselt kahjustada sai. Teise maailmasõja järel jäi ehitis kasutuseta. Saksa Demokraatliku Vabariigi parlament Volkskammer kogunes Ida-Berliinis Vabariigi palees, Saksa Liitvabariigi parlament Bundestag aga Bonnis Liidumajas.

Pärast rekonstrueerimist 1999. aastal sai sellest ühinenud Saksamaa parlament Bundestag.

Vaata ka
Riigipäevahoone tulekahju
Vabariigi väljak
Bundeskanzleramt

Välislingid
 

Berliini ehitised
Call of Duty: Black Ops

"Call of Duty: Black Ops" on esmaisikuline tulistamismäng, mille arendaja oli Treyarch ja väljaandja Activision. Mäng avaldati 9. novembril 2010 Microsoft Windows, Playstation 3, Xbox 360 ja Wii platvormidele ning eraldi versioon Nintendo DS konsoolile, mille arendaja oli n-Space.

Mäng on "Call of Duty" mängusarja seitsmes mäng ja kolmas mäng sarjas, mille arendaja oli Treyarch. See on järg sarja viiendale mängule "Call of Duty: World at War."

"Black Ops" on sarja esimene mäng, mille tegevus toimub külma sõja ajal, sarja varasemate osade tegevus toimub teise maailmasõja ja tänapäevase terrorismivastase sõja keskmes. Mängu tegevuspaikade hulgas on 1960ndate aastate Kuuba, Laos, Nõukogude Liit, Ameerika Ühendriigid, Hongkong ja Arktika.

Mängitavus

Ülevaade 
"Call of Duty: Black Ops" on esmaisikuline tulistamismäng, millel on "Call of Duty" sarja varasemate mängudega sama mängumehaanika. Mäng sisaldab nii loopõhist üksikmängu kui ka veebipõhist mitmikmängu, kus mängija asub jalaväelase rolli. Mängutegelane võib samaaegselt kanda kahte relva, kahte granaati ja muid lõhkeaineid.
Toidufotograafia

Toidufotograafia on fotograafia žanr, mida kasutatakse toidust natüürmort fotode loomiseks. See on üks kommertsfotograafia alaliik, kus tehtud fotosid kasutatakse hiljem reklaamides, ajakirjades, pakenditel, menüüdes või kokaraamatutes.

Professionaalne toidufoto valmib tihti ühistöö tulemusena, milles osalevad fotograaf, toidustilist, rekvisiitor, kunstiline nõustaja ja nende abilised. 

Reklaamis kasutatakse toidufotograafiat sageli (mõnikord ka vastuoluliselt) reklaamitud toidu, eriti kiirtoidu, atraktiivsuse või suuruse suurendamiseks. 

Reklaamides ja toidukauplustes kasutatakse sageli pilte toidust, et klientide tähelepanu äratada. Ühe toidupildi eesmärk on tekitada vaatajas isu.

Ajalugu 

Toidufotograafia ajalugu ulatub peaaegu 200 aasta taha, olles praktiliselt sama vana kui fotograafia ise. Ühe esimese teadaoleva toidufoto, kus toit oli teemana esikohal, tegi aastal 1845 William Henry Fox Talbot. Fotol kujutati kahte korvi virsikute ja ühe ananassiga. Tolleaegsed toidufotod olid mõjutatud maalidest, millel kujutati natüürmorte. 

20. sajandi alguses hakkasid toidufotod eeskuju võtma sellistest modernistlikest maalikunstnikest nagu Paul Cézanne, Henri Matisse ja Pablo Picasso. 1927. aastal lahutas Edward Steichen toidufoto maalikunstist, kui ta kasutas suhkrukuubikuid sallile mustri loomiseks.
 
1930. aastatel koos värvireklaami tulekuga muutus toidufoto müügiartikliks. Hakkasid ilmuma fotodega kokaraamatud. Tol ajal oli ka kombeks toidu värvierksuse säilimise nimel kuumade lampide all pihustada toidule juukselakki, asendati õllevaht seebivahuga jms. Alles 1990. aastatel muutusid toidud jälle “söödavaks”.

Uue aastatuhande alguses tekkisid toidublogid ja Instagram ning tänu digitehnoloogia arengule hakkasid kõik proovima järjest paremaid toidupilte teha.

Toidustilist 

Toidustilisti ülesanne on muuta toit atraktiivseks pildistamise jaoks. 
Toidustilistid on tihti heade teadmistega toiduvalmistamisest, toitude toiteväärtusest, kokandustehnikatest, leidlikud poodlejad ning lisaks loomingulised.

Nõuandeid hea toidufoto tegemiseks 

Hea toidufoto tegemiseks läheb vaja naturaalset valgust, katsetada erinevaid pildistamisnurki, palju silmapaistvaid värve ja huvitavaid taustu. Kasutage suuremat ja väiksemat ISO (kaamera valguse teravus).

Toidufotograafe Eestis 

Eestis on toidufotograafiat viljelenud näiteks Katrin Press , Ragne Värk  ja Tuuli Mathisen .

Viited

Välislingid 
 https://www.artsy.net/article/artsy-editorial-food-photography-start-instagram-170-year-history/amp 
 https://toidufoto.ee/
 https://www.canon.ee/get-inspired/tips-and-techniques/food-photography-tips/ 
 https://www.eestimessid.ee/toidufotokool 
 Bhasin, Kim (10 January 2012). "Look At The Shocking Difference Between Fast Food Ads And Real Menu Items". businessinsider.com.
 Manna/Boss, Chapter 4, section "What Is a Food Stylist?"

Fotograafia
McComb

McComb on Pike'i maakonna väikelinn Mississippi osariigis Ameerika Ühendriikides.

Viited

Mississippi linnad
Dalmaatsia keel

Dalmaatsia keel (dalmaatsia keeles langa dalmata või dalmato, itaalia keeles lingua dalmatica või dalmatico, horvaadi keeles dalmatski) on väljasurnud romaani keel, mida räägiti Dalmaatsia piirkonnas tänapäeva Horvaatia ja Montenegro rannikul kuni Kotori linnani välja. Nimi viitab illüüria keelerühma kuulunud hõimule dalmaatidele. Raguusa murre oli Raguusa Vabariigi ametlik keel suure osa oma keskaegsest ajaloost, kuni teised kohalikud keeled selle järk-järgult välja tõrjusid.

Dalmaatsiakeelsed elanikud elasid Zadari (Jadera), Trogiri (Tragur, Traù), Spalato (Split; Spalato), Ragusa (Dubrovnik; Raugia, Ragusa) ja Kotori (Cattaro) rannikulinnades ning Krki (Vikla, Veglia), Cresi (Crepsa) ja Rabi (Arba) saartel.

Vaata ka
Istrioti keel

Romaani keeled
Portu

Cristian Portugués Manzanera (sündinud 21. mail 1992 Murcias) on Hispaania jalgpallur, kes mängib ründava poolkaitsjana Hispaania kõrgliigaklubis Getafe.

Ta alustas klubikarjääri Valencias. Aastatel 2009–2014 mängis ta Valencia reservmeeskonnas. Ainsal korral pääses ta Valencia põhimeeskonnas Hispaania kõrgliigas väljakule 2. märtsil 2014 mängus Rayo Vallecano vastu.

Aastatel 2014–2016 mängis Portu Hispaania esiliigaklubis Albacete.

2016. aasta juunis liitus ta Hispaania esiliigaklubiga Girona, kellega õnnestus tal hooajaks 2017–18 Hispaania kõrgliigasse jõuda. Hooajal 2017–18 lõi Portu Hispaania kõrgliigas 11 väravat.

2019. aasta juunis siirdus ta 10 miljoni euro eest Hispaania kõrgliigaklubisse Real Sociedad. 2022. aasta juunis läks ta laenule Getafesse.

Saavutused 
Real Sociedad
Copa del Rey: 2019–20

Hispaania jalgpallurid
Valencia CF mängijad
Girona FC mängijad
Real Sociedadi mängijad
Getafe CF mängijad
La Liga mängijad
Sündinud 1992
Nacho Monreal

Ignacio Monreal Eraso (tuntud enam kui Nacho Monreal; sündinud 26. veebruaril 1986 Pamplonas) on Hispaania jalgpallur, kes mängib kaitsjana Hispaania kõrgliiga klubis Real Sociedad.

Aastatel 2006–2011 mängis ta Hispaania kõrgliigas Osasuna ridades ja seejärel aastatel 2011–2013 Málagas.

Aastatel 2013–2019 mängis Monreal Inglismaa kõrgliiga klubis Arsenal. Inglismaa kõrgliigas lõi ta esimese värava 16. märtsil 2013 mängus Swansea City vastu. Hooajal 2017–2018 lõi ta Inglismaa kõrgliigas koguni viis väravat. Arsenaliga võitis Monreal kolm korda Inglismaa karikavõistlused ja kolm korda Inglismaa superkarika.

2019. aasta augustis sõlmis ta kaheaastase lepingu Real Sociedadiga.

Hispaania jalgpallikoondises debüteeris Monreal 6. augustil 2009 sõprusmängus Põhja-Makedoonia vastu. Koondisekarjääri esimese värava lõi ta 12. novembril 2016, kui MM-i valiksarjas kohtuti taas Põhja-Makedooniaga. Ta on kuulunud Hispaania koondisse 2013. aasta FIFA konföderatsioonide karikaturniiril ja 2018. aasta maailmameistrivõistlustel.

Saavutused 
Arsenal
FA Cup: 2013–14, 2014–15, 2016–17
FA Community Shield: 2014, 2015, 2017
EFL Cup: Teine koht 2017–18
UEFA Euroopa Liiga: Teine koht 2018–19

Välislingid 

Hispaania jalgpallurid
CA Osasuna mängijad
Málaga CF mängijad
Arsenal FC mängijad
Real Sociedadi mängijad
La Liga mängijad
Premier League'i mängijad
Sündinud 1986
Alexander Isak

Alexander Isak (sündinud 21. septembril 1999 Solna vallas) on Rootsi jalgpallur, kes mängib ründajana Hispaania kõrgliiga klubis Real Sociedad ja Rootsi jalgpallikoondises.

Ta sündis Solnas Eritrea päritolu vanemate peres ning alustas klubikarjääri Rootsi klubis AIK, mille noorteakadeemiaga liitus ta 2005. aastal. Klubi põhimeeskonnas debüteeris ta 2016. aasta veebruaris Rootsi karikavõistlustel. 2016. aasta hooajal lõi Isak Rootsi kõrgliigas 10 väravat ja valiti liiga hooaja parimaks uustulnukaks.

2017. aasta jaanuaris sõlmis ta lepingu Saksamaa kõrgliiga klubiga Dortmundi Borussia. Klubi põhimeeskonnas lõi ta ainsa värava 24. oktoobril 2017 Saksamaa karikavõistluste mängus 1. FC Magdeburgi vastu. 2019. aasta jaanuaris läks ta laenule Hollandi kõrgliiga klubisse Willem II. 16 liigamängnuga lõi ta Hollandis 13 väravat.

2019. aasta juunis sõlmis Isak viieaastase lepingu Real Sociedadiga. Esimesel hooajal lõi ta Hispaania kõrgliigas üheksa väravat. 21. veebruaril 2021 tegi ta mängus Deportivo Alavési vastu kübaratriki, saades esimeseks Rootsi mängijaks alates 1949. aastast pärast Henry Carlssoni, kes on Hispaania kõrgliigas kübaratriki teinud.

Rootsi jalgpallikoondises tegi Isak debüüdi 8. jaanuaril 2017 sõprusmängus Elevandiluuranniku vastu. Koondisekarjääri esimese värava lõi ta oma teiseses koondisemängus sama aasta 12. jaanuaril Slovakkia vastu, saades sellega 17 aasta, 3 kuu ja 22 päeva vanuselt Rootsi koondise läbi aegade noorimaks väravalööjaks.

Rootsi jalgpallurid
Dortmundi Borussia mängijad
Real Sociedadi mängijad
Bundesliga mängijad
La Liga mängijad
Sündinud 1999
Ameerika Akita

Ameerika Akita on Jaapani päritolu koeratõug, mis on suguluses Akita Inuga. Ameerika Akita on erinevalt Akita Inust jõulisem, suurem ja mitmekesisemate värvidega.

Iseloom
Ameerika Akitad on iseloomult väga kangekaelsed ja keerulised loomad, kuid pärast korralikku pühendumust ja aega võivad neist saada kõige ustavamad koerad.
Antud tõugu kasutatakse sageli teenistuskoertena, just oma arenenud juhtimisoskuse tõttu.
Kuna tegemist on väga sotsiaalse koeraga, võib üksindus põhjustada neile depressiooni ja stressirohke oleku.

Akitad on tuntud kui väga äkilised ja energilised koerad, seetõttu võivad nad endast väiksemaid olendeid jahiinstinkti väljalöömisel jahtima hakata. Väikeste loomadega ei pruugi hästi sobida, kuid oma pere ja väikeste laste osas on Akitad väga kaitsvad.
Oma pere seltsis on koerad väga sõbralikud, kuid võõraste ja külaliste ringis on Akitad pigem ettevaatlikud ja tähelepanelikud.

Tunnused
Ameerika Akita on raskete luudega ja isasloom võib kasvada kuni 72 cm kõrguseks, emased 67 cm-ni. Koerad kaaluvad maksimaalselt 45 kg, neil on jäme ja lihaseline kael, väikesed kõrvad, rõngastatud saba ja suured, jõulised käpad.

Ameerika Akitad on tuntud ka näitusesaalis, kuid seal võistlevad koerad peavad vastama oma tõu kriteeriumitele. 
Ameerika Akita standardnõuded ja iseloomulikeks tunnusteks on raske luustik, mahukas ja lai koon, kõrvad ei tohi olla liiga suured ja peavad ise kindlalt seisma, lõuad hästi arenenud, silmad tumepruunid ning hammustus käärikujuline. Loom peab välimuselt olema jõuline, raske, lihaseliselt paks ja kehast lühike, saba peab olema kohev ja rullitud, selg sirge ja kõht pingul.

Ajalugu ja tervis
Koeral oli enne 2006.a nimeks suur Jaapani koer, kuid muudeti FCI (Rahvusvaheline Künoloogiline Föderatsioon) poolt ümber Ameerika Akitaks.
Kuigi koera sünnimaaks on #suunaJaapan, siis tegelikult ei taheta temast seal teadagi.

Akita üheks suurimaks terviseprobleemiks võivad olla silmahaigused - hallkae. Ülejäänud probleemid on tavaliselt põhjustatud koeraomanike endi poolt, samamoodi ka käitumine.

Treening
Käitumisega tekkinud probleemid tulenevad tavaliselt sellest, kui alustatakse looma treenimist liiga hilises eas. Kuna Akitad on väga energilised, isepäised ja jonnaka käitumisega võivad nad algselt proovida oma omaniku piire, seetõttu peab nende treenimisel olema konkreetne.
Akitadega nagu ka teiste loomadega ei tohi olla vägivaldne, kuid nemad on valmis selle eest kätte maksma kuna on vägagi kättemaksuhimulised ja tegusad.

Kennelid Eestis
Eestis olevaid Ameerika Akita kenneleid on vähe, ent aastate jooksul on ka nende aretamine ja hulk siin kasvanud.

Viited
Artsýboi

Artsýboi (sünninimi Artjom Jaskevitš; sündinud 18. juuli 2006 Viljandis) on Eesti muusik.

Looming 
Muusikaga tegeleb Artjom Jaskevitš aastast 2019. Tema debüütplaadil "Philophobia" (EP) on 5 omakirjutatud laulu.

Eesti muusikud
Eesti räpparid
Ralf René Teiman

Ralf Renee Teiman (ka Teimann; 14. oktoober 1892 Tallinn – 11. detsember 1955 Tartu) oli eesti sõjaväelane, Kaitseliidu Saaremaa Maleva V pealik 23.04.1925 – 15.11.1927. 

Teenete eest Vabadussõjas anti Ralf Teimanile II liigi 3. järgu Vabadusrist ja hiljem Eesti Vabadussõja mälestusmärk. 24. veebruaril 1936 anti talle kolonelleitnandi auaste.

http://saaremalev.blogspot.com/2012/
Meža Strodi

Meža Strodi on küla (skrajciems ehk hajaküla) Lätis Varakļāni piirkonnas Murmastiene vallas. 

Küla asub valla idaosas Teicija jõe kaldal. Meža Strodi jääb valla keskusest Murmastienest 12,1, piirkonna keskusest Varakļānist 7,8 ning Riiast 210,7 kilomeetri kaugusele.

Aastal 2008 oli külas 12 elanikku.

Viited

Varakļāni piirkonna külad
Muusikatööstus

Muusikatööstus on tööstusharu, mis tegeleb muusikateoste, muusikasalvestiste ja kontsertesituste müümisega.

20. saj helisalvestustehnika täiustumine kasvatas muusika tarbijate hulka enneolematu kiirusega, tänu millele tekkis uus tööstusharu – muusikatööstus.